Παραμύθια παλιά με καινούργια προικιά», Μια Πρόταση Μουσειοσκευής για το Μουσείο Παραμυθιού Λευκωσίας
Creators: name: Καλαντζή, Μαρία Αθανασίου
Publisher: name: Aristotle University of Thessaloniki
Year: 2022
Subjects: Λαϊκό Παραμύθι
Μουσειοσκευή
Μουσείο Παραμυθιού Λευκωσίας
Folk Tale
Museum Kit
Nicosia Fairy Tale Museum

description: «Μια φορά και σήμερα, σε ένα μακρινό και στοιχειωμένο δάσος, ακριβώς στην καρδιά της τάξης μας, εμφανίστηκε από το πουθενά ένας παράξενος ταξιδιώτης…» Αντικείμενο της παρούσας εργασίας είναι ο Σχεδιασμός μιας Εκπαιδευτικής Μουσειοσκευής για το Μουσείο Παραμυθιού Λευκωσίας με τίτλο «Παραμύθια Παλιά με καινούργια προικιά». Η κεντρική μουσειοπαιδαγωγική του ιδέα βασίζεται στη γνωριμία των μαθητών/μαθητριών με το Λαϊκό Παραμύθι και τον τρόπο λειτουργίας του εντός της παραδοσιακής κοινότητας. Μέσω του ποικίλου εκπαιδευτικού υλικού που περιλαμβάνεται στη μουσειοσκευή, τα παιδιά θα προσεγγίσουν σημαντικές πτυχές του, όπως η φόρμα, η προφορικότητα, η συλλογική δημιουργία, ο ξεχωριστός ρόλος του παραδοσιακού αφηγητή και η σχέση αλληλεπίδρασης με το κοινό του, και θα ενθαρρυνθούν να στοχαστούν γύρω από την οικουμενικότητα και τη διαχρονικότητα του είδους. Οι δράσεις της μουσειοσκευής κινούνται γύρω από δύο βασικούς άξονες, τη μαγική προίκα των παραμυθιών (αντικείμενα και στίχους) και τη Δημιουργική Γραφή. Με στόχο την προσφορά ευκαιριών για βιωματική μάθηση που στηρίζεται στην εξερεύνηση, τον πειραματισμό, τη δημιουργική έκφραση και την πολυαισθητηριακή εμπλοκή, ο σχεδιασμός αξιοποίησε ποικιλία μεθόδων και εργαλείων, ακολουθώντας θεωρίες της σύγχρονης Παιδαγωγικής. Για την καλύτερη αφομοίωση του θέματος έχουν επιλεχθεί δραστηριότητες που, αφενός, ανασυστήνουν τις συνθήκες δημιουργίας και κατανάλωσης αυτού του πολιτισμικού προϊόντος, δίνοντας στα παιδιά την ευκαιρία να βιώσουν την εμπειρία σε ένα πλαίσιο που μιμείται το αυθεντικό-παραδοσιακό, αφετέρου, τα προτρέπουν να μετουσιώσουν το παλιό, συλλογικό αυτό είδος σε κάτι προσωπικό και σύγχρονο, αφήνοντας πάνω του το δικό τους αποτύπωμα. Το υλικό της μουσειοσκευής συνοδεύεται από λεπτομερείς προτάσεις αξιοποίησης, ωστόσο, παραμένει ανοιχτό για πολλαπλές αναγνώσεις, ώστε να εμπνεύσει τους χρήστες να το αξιοποιήσουν βάσει της φαντασίας και της δημιουργικότητάς τους.
description: "Once upon today, in a distant and haunted forest, right in the heart of our classroom, a strange traveller appeared out of thin air..." The object of this paper is the Designing of an Educational Museum Kit for the Nicosia Fairy Tale Museum entitled "Old Fairy Tales with a new dowry". Its central pedagogical idea is based on the students' acquaintance with the Folk Tale and the way it operates within the traditional community. Through the variety of the educational material included in the museum kit, children will approach important aspects of Folk Tales, such as their form, orality, collective creation, the unique role of the traditional narrator and the interactive relationship with his audience, and will be encouraged to think about the universality and timelessness of this genre. The activities of the museum kit revolve around two main axes, the magic dowry of fairy tales (objects and lyrics) and Creative Writing. Aiming to offer opportunities for experiential learning based on exploration, experimentation, creative expression and multi-sensory engagement, the designing utilized a variety of methods and tools, following theories of modern Pedagogy. For the best assimilation of the subject, activities have been selected that, on the one hand, reconstruct the conditions of creation and consumption of this cultural product, giving children the opportunity to experience it in a context that mimics the authentic-traditional one, on the other hand, urge them to convert this old, collective genre into something personal and modern, leaving their own mark on it. The material of the museum kit is accompanied by detailed suggestions for utilization, however, it remains open to multiple readings, in order to inspire the users to utilize it based on their imagination and creativity.
description: Σε συνεργασία με: Παιδαγωγικό Δημοτικής Εκπαίδευσης (Πανεπιστήμιο Δυτικής Μακεδονίας)